બુશર્ટનાં બટન બંધ થઇ ચૂક્યાં હતાં એટલે અલકાથી દૂર ખસીને આદિત્ય બબડ્યો. 'નાના માણસની જેમ વિચારવાનું છોડી દે તો સુખ થઇશ. આકાશની બીજી પેઢીને પણ કોઇ પ્રોબ્લેમ ના થાય એટલી સંપત્તિ હરિવલ્લભદાસ પાસે છે.' ટિપોઇ પર પડેલો મોબાઇલ હાથમાં લઇને એણે અલકા સામે જોયું. 'હવે વાત રહી મારા સ્થાનની. અરે મહારાણી! અમે ત્રણેય ભાઇઓએ સમજી- વિચારીને પોતપોતાનું સ્થાન નક્કી કરેલું છે. એમાં મજબૂત કે નબળાનો કોઇ સવાલ નથી. ત્રણેય સાથે જ છીએ અને સાથે જ રહીશું. સમજી?'